Šukės senosios kapinės

Šukės senosios kapinės, vadinamos Kapeliais, Maro kapeliais, Maro kapais (valstybės saugoma kultūros vertybė: unikalus kodas – , senasis vertybės kodas – L527) – neveikiančios kapinės centrinėje Kretingos rajono savivaldybės teritorijos dalyje, Šukėje (Darbėnų seniūnija), 0,63 km į rytus nuo kelio , Šukupio kairiajame krante.


 Kapinės 

Įrengtos aukštumos pakraštyje ir šlaite, žemėjančiame į vakarų – šiaurės vakarų pusę. Jos netaisyklingo penkiakampio plano, nežymiai pailgos šiaurės vakarų – pietryčių kryptimi, 25 m ilgio ir 22 m pločio,Kretingos rajono gamtos ir kultūros paminklų katalogas. – Vilnius: Respublikinis žemėtvarkos projektavimo institutas, 1976 aptvertos statinių tvora, kurios rytinėje dalyje įrengti varteliai.

Centrinėje dalyje stovi koplytėlė su Kristaus karste skulptūrine grupe. Abipus jos stūkso po medinį, monumentalų, kryžmišką, paprastų formų kryžių.

Teritorijos plotas – 0,05 ha, perimetras – 90 m.Kretingos rajono kapinių apskaitos duomenys (1982 m. lauko darbai). – [Kaunas]: Visasąjunginio žemės ūkio aerofotogeodezinių tyrinėjimų instituto Vakarų filialas, [1983]

 Istorija 
Veikė nuo XVI a. iki XVIII a. pab. Jose  laidoti Šukės bajorkaimio gyventojai.Julius Kanarskas. Darbėnų apylinkės kaimai. – Švyturys – 1992 m. rugpjūčio 22 d. – P. 3 Mirusiuosius pradėjus laidoti Darbėnų parapijos kapinėse, senosiose kapinaitėse XIX a. – XX a. pr. buvo pakasami savižudžiai, nekrikštyti mirę kūdikiai.

Kapinės vadinamos Kapeliais, Maro kapeliais, Maro kapais ().Lietuvos žemės vardyno anketos. Šukės kaimas, Darbėnų valsčius, Kretingos apskritis.  Surašė Feliksas Einas, 1935 m. – Lietuvių kalbos instituto Vardyno skyrius Pasakojama, kad jose laidoti nuo maro mirę žmonės.Valstybės archeologijos komisijos medžiaga. – Kultūros paveldo centro paveldosaugos biblioteka. – F. 1, ap. 1, b. 18. – L. 205–310 Pasak kitų, čia buvę palaidoti milžinai, kurių kaulų rasta arime aplink kapines.Senkapis vad. Maro kapais, Šukės k., Darbėnų apyl. Istorinio paminklo pasas. Surašė Juozas Mickevičius, 1960 m. – Kretingos muziejaus mokslinis archyvas. – F. 4, b. 8. – L, 118v

Nuo seno jose stovėjo koplytėlė su šventųjų skulptūromis ir trejetas monumentalių kryžių. Prie koplytėlės kaimo gyventojai per gegužines šventes rinkdavosi pagerbti mirusiųjų, giedodavo jiems atminti giesmes. Sovietmečiu kapinės buvo primirštos, jose buvę kryžiai sunyko, koplytėlė apgriuvo. Atgimimo pradžioje gyventojai 1991 m. kapines sutvarkė: aptvėrė statinių tvora, atnaujino koplytėlę, pastatė naują kryžių.Julius Kanarskas. Šukės kaimo kapinės (Darbėnų apyl., Kretingos raj.), 1993 m. – Kretingos muziejaus mokslinis archyvas. – F. 4, b. 245

1972–1984 m. – vietinės reikšmės archeologijos paminklas (kodas AV-493).Lietuvos TSR kultūros paminklų sąrašas. – Vilnius, 1973. – P. 248 Kapinių koplytėlė – registrinis kultūros paveldo objektas (unikalus kodas ).

1997 m. registruotas kultūros vertybių registro laidojimo vietų sąraše (kodas L527), 2005 m. pripažintos valstybės saugoma kultūros vertybe.

1935 m. žvalgė mokytojas Feliksas Einas, 1956 m. – kraštotyrininkas Vladas Šaulys, 1960, 1964 m. – Juozas Mickevičius, 1982 m. – Mokslinė metodinė kultūros paminklų apsaugos taryba (tyrimų vadovas Romas Olišauskas), 1984 ir 1992 m. – Julius Kanarskas, 1995 m. – Kultūros paveldo centras (istorikės Loreta Kazlavickienė, Jadvyga Verksnienė).

 Šaltiniai 

 Nuorodos 
Valstybės archeologijos komisijos medžiaga 
 Kretingos krašto enciklopedija 

Kategorija:Kretingos rajono paveldas
Kategorija:Kretingos rajono kapinės
Kategorija:Maro kapai